Ο **Κεβίν Σεραφέν** (Καγιέν, 7 Δεκεμβρίου 1989) είναι Γάλλος πρώην επαγγελματίας διεθνής καλαθοσφαιριστής. Με ύψος 2,06 μέτρα, αγωνιζόταν στην θέση του πάουερ φόργουορντ και του σέντερ. Επιλέχτηκε στην 17η θέση των ντραφτ το 2010 από τους Σικάγο Μπουλς. Στη συνέχεια πήγε στα πλαίσια ανταλλαγής στους Ουάσινγκτον Ουίζαρντς αμέσως μετά την επιλογή του.

Σταδιοδρομία
------------

Ο Σεραφέν ξεκίνησε να παίζει μπάσκετ παρά μονάχα το 2004. Εντάχθηκε στα τμήματα υποδομής της Σολέ Μπασκέτ το 2006, προτού προωθηθεί στην ανδρική ομάδα και πραγματοποιήσει το ντεμπούτο του μαζί της στη διάρκεια της σεζόν 2008-09 στην Γαλλική Pro A. Σε 69 αγώνες με την Σολέ Μπασκέτ, είχε κατά μέσο όρο 4.56 πόντους και 3.52 ριμπάουντ σε 12.6 λεπτά για την Γαλλική Pro A, το EuroChallenge και το EuroCup.

Επιλέχτηκε από τους Σικάγο Μπουλς στην 17η θέση των ντραφτ του 2010. Όμως, στις 8 Ιουλίου 2010, ο Σεραφέν κατέληξε ως ανταλλαγή στους Ουάσινγκτον Ουίζαρντς μαζί με τον Κερκ Χάινριχ, με τους Μπουλς, στον αντίποδα να λαμβάνουν δικαιώματα ντραφτ για τον Βλάντιμιρ Βερεμένκο.

Στις 20 Σεπτεμβρίου 2011, υπέγραψε συμβόλαιο συνεργασίας με την ισπανική Κάχα Λαμποράλ στη διάρκεια του *lockout* του 2011 στο NBA.

Μετά από μια πενταετία στους Ουάσινγκτον Ουίζαρντς, συνέχισε την καριέρα του στους Νιου Γιορκ Νικς.

Τη σεζόν 2016-17, παρέμεινε στο ΝΒΑ, ωστόσο με την φανέλα των Ιντιάνα Πέισερς. Στις 31 Ιουλίου 2017, έμεινε ελεύθερος από τους Πέισερς και ενώ μέτρησε κατά μέσο όρο 4.7 πόντους και 2.9 ριμπάουντ.

Στις 4 Αυγούστου 2017, επέστρεψε στην Ευρώπη, για να αγωνιστεί με την φανέλα της Μπαρτσελόνα. Τον Μάρτιο του 2018, τραυματίστηκε με αποτέλεσμα να χειρουργηθεί και να χάσει το υπόλοιπο της σεζόν. Στις 17 Φεβρουαρίου 2019, κατέκτησε το Κύπελλο Ισπανίας νικώντας την Ρεάλ Μαδρίτης στον τελικό (94-93), με τον ίδιο να έχει 6 πόντους και 1 ριμπάουντ. Την σεζόν 2018-19 αγωνίστηκε σε 55 αγώνες σε Ισπανία και Ευρωλίγκα, έχοντας 7,8 πόντους και 3,6 ριμπάουντ ανά αγώνα. Τον Ιούλιο του 2019, αποχώρησε από τους Καταλανούς.

Τον Δεκέμβριο του 2019 και ενώ υπήρχε ενδιαφέρον από ομάδες της Κίνας, αποφάσισε να απέχει από τη σεζόν 2019-20, για να ξεκουραστεί και να ξεπεράσει τον τραυματισμό στο γόνατο.

Στις 24 Οκτωβρίου 2020, ανακοίνωσε την απόσυρσή του από την ενεργό δράση, δηλώνοντας ''*Αποφάσισα να βάλω τέλος στην καριέρα μου. Πήρα τον χρόνο μου, το σκέφτηκα μαζί με τον ατζέντη μου, την οικογένεια και τους φίλους μου. Είναι κάτι που έρχεται ως αποτέλεσμα των προβλημάτων με το γόνατό μου*''.

Εθνική ομάδα
------------

Ο Κέβιν Σεραφέν έγινε μέλος της Εθνικής Γαλλίας, το 2011 όταν και αγωνίστηκε στο Ευρωμπάσκετ 2011, κατακτώντας το ασημένιο μετάλλιο, αφού ηττήθηκε στον τελικό από την Ισπανία 98-85. Μετέπειτα συμμετείχε στους Θερινούς Ολυμπιακούς Αγώνες 2012, όπου τερμάτισε στην έκτη θέση του τουρνουά. Μετά από απουσία τεσσάρων ετών, επέστρεψε στην Εθνική Γαλλίας για το Ευρωμπάσκετ 2017, στο οποίο η Γαλλία κατετάγη δωδέκατη.

Τίτλοι-Διακρίσεις
-----------------

### Συλλογικοί

#### Σολέ Μπασκέτ

* Πρωτάθλημα Γαλλίας: (2010)

#### Μπαρτσελόνα

* 2x Κύπελλο Ισπανίας: (2018, 2019)

### Ατομικοί

* Πιο Βελτιωμένος παίκτης στο Πρωτάθλημα Γαλλίας: (2010)

Παραπομπές
----------

1. ↑  «Kévin Séraphin (photos)». Melty.fr.
2. ↑  Le Monde Kevin Séraphin termine sa saison en boulet de canon Αρχειοθετήθηκε 2012-08-16 στο Wayback Machine. April 5, 2012
3. ↑  «pdf» (PDF). Αρχειοθετήθηκε από το πρωτότυπο (PDF) στις 4 Οκτωβρίου 2011. Ανακτήθηκε στις 15 Νοεμβρίου 2012.
4. ↑  «Kevin SERAPHIN - Pro A». Cholet Basket. Αρχειοθετήθηκε από το πρωτότυπο στις 4 Οκτωβρίου 2011. Ανακτήθηκε στις 17 Σεπτεμβρίου 2011.
5. ↑  «Wizards Acquire Kirk Hinrich and Draft Rights to Kevin Seraphin From Chicago». *NBA.com*. Ανακτήθηκε στις 8 Ιουλίου 2010.
6. ↑  «CAJA LABORAL adds Seraphin to frontline». Euroleague.net. 20 Σεπτεμβρίου 2011. Αρχειοθετήθηκε από το πρωτότυπο στις 19 Οκτωβρίου 2012. Ανακτήθηκε στις 15 Νοεμβρίου 2012.
7. ↑  «Στους Νικς ο Σεραφέν». *sport-fm.gr*. Ανακτήθηκε στις 29 Ιουνίου 2020.
8. ↑  «Συμφώνησε με Πέισερς ο Σεραφέν!». *Eurohoops*. 2 Σεπτεμβρίου 2016. Ανακτήθηκε στις 29 Ιουνίου 2020.
9. ↑  «Πέισερς: Ελεύθερος ο Σεραφέν». *Eurohoops*. 31 Ιουλίου 2017. Ανακτήθηκε στις 29 Ιουνίου 2020.
10. ↑  «Επίσημο: Καταλανός ο Σεραφέν για δύο χρόνια!». *Eurohoops*. 4 Αυγούστου 2017. Ανακτήθηκε στις 29 Ιουνίου 2020.
11. ↑  «Μπαρτσελόνα: Τέλος η σεζόν για Σεραφέν». *Eurohoops*. 30 Μαρτίου 2018. Ανακτήθηκε στις 29 Ιουνίου 2020.
12. ↑  «Μπαρτσελόνα: Αποχαιρέτησε Σίνγκλετον, Σεραφέν και Μπλάζιτς (photo)». *Eurohoops*. 16 Ιουλίου 2019. Ανακτήθηκε στις 29 Ιουνίου 2020.
13. ↑  «Κέβιν Σεραφέν: Βάζει την καριέρα του σε… αναμονή». *Eurohoops*. 16 Δεκεμβρίου 2019. Ανακτήθηκε στις 29 Ιουνίου 2020.
14. ↑  «Αποσύρθηκε ο 30χρονος Σεραφέν: «Δεν ήθελα να καταλήξω σε αναπηρικό καροτσάκι»!». *www.gazzetta.gr*. Ανακτήθηκε στις 24 Οκτωβρίου 2020.

Εξωτερικοί Σύνδεσμοι
--------------------

* Προφίλ από το NBA.com
* Προφίλ από το Euroleague.net
* Προφίλ από την Cholet Basket
* Προφίλ από τους Washington Wizards